title: Грейдер, Кэрол
text: Кэ́рол Гре́йдер (,1961 јылдыҥ кандык айыныҥ 15-чи кӱнинде, Сан-Диегодо чыккан — США-да американ шиҥжӱчи, молекулярный биолог, Нобельдиҥ физиология ла эмчиликте сыйын, 2009 јылда Элизабет Блэкбёрнло, Джек Шостакла кожо алган. Оловников Алексей Матвеевичтиҥ 1971 јылда тапкан теориязы аайынча: «хромосомныҥ корулаачы механизмы, теломеры ла ферменты теломеразын» тапканы учун берилген сый.
  
  Биографиязы 
  Кэрол Грейдердиҥ билим иши сӱреен учурлу, кӧп университеттерле, лабораторияларла колбу тудуп, экпиндӱ ижин уулалтат: США-ныҥ Билим Национал академиязыныҥ турчызы(2003); США-ныҥ Национал эмчилик академиязыныҥ (2010) турчызы; Американ философиялык биригӱзиниҥ турчызы(2016); философияныҥ докторы (1987); Джонс Хопкинстиҥ университединиҥ (2014) кӱндӱлӱ профессоры;
  Санта-Барбарада калифорний университетти божоткон (бакалавр, 1983);1987 јылда Берклиде калифорний университетте философияныҥ докторы деп степень алган; 1988 јылда Лабораторию в Колд-Спринг-Харбор мындый атту лабораторияга јайым фелло болуп кирген; 1990 јылдаҥ ала оныҥ шиҥжӱчи — ассистенти боло берген, 1994 јылдаҥ — алдынаҥ бойы шиҥжӱчи;
  1997 јылда бойыныҥ лабораториязын Джонс Хопкинстиҥ университединиҥ эмчилик школына кӧчӱрген; 2003 јылдаҥ ала именной профессор (Daniel Nathans Professor); молекулярный биология ла генетиканыҥ департаментиниҥ башкараачызы;
  2014 јылдаҥ ала (Blooomberg Distinguished Professor) бу университеттиҥ кӱндӱлӱ профессоры.
  
  Кайрадузы 
   Гайрднердиҥ эл-јондык сыйы (1998);
   Розенстилдиҥ сыйы (1999);
   Passano Award (1999);
   Richard Lounsbery Award (2003);
   Альберт Ласкердиҥ эмчиликте фундаментал шиҥжӱлер учун сыйы (2006);
   Уайлиниҥ сыйы (2006);
   Луизы Гросс Хорвицтиҥ сыйы (2007);
   Диксонныҥ сыйы (2007);
   Paul-Ehrlich-und-Ludwig-Darmstaedter-Preis (2009);
   Нобельдиҥ физиология ла эмчиликте сыйы (2009).
  
  Јуруктардыҥ кӧмзӧзи
  
  Ајарулар
  
  Тайантылар 
  
  Ӱй улус Нобельдиҥ сыйыныҥ лауреаттары
  Нобельдиҥ физиология ла эмчиликте сыйы